Neuvoston asetus (EY) N:o 300/2001, annettu 14 päivänä helmikuuta 2001, vuonna 2001 sovellettavista toimenpiteistä turskakannan elvyttämiseksi Irlanninmerellä (ICES-alue VII a)



Virallinen lehti nro L 044 , 15/02/2001 s. 0012 - 0014



Neuvoston asetus (EY) N:o 300/2001, annettu 14 päivänä helmikuuta 2001, vuonna 2001 sovellettavista toimenpiteistä turskakannan elvyttämiseksi Irlanninmerellä (ICES-alue VII a) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Kansainvälinen merentutkimusneuvosto (ICES) totesi marraskuussa 1999, että Irlanninmeren (ICES-alue VII a) turskakanta on vakavassa vaarassa romahtaa. (2) ICES:n lausunnossa todetaan myös, että Irlanninmeren sukukypsän turskan määrä jää erittäin alhaiseksi vuosina 2000 ja 2001. (3) Toimenpiteistä turskakannan elvyttämiseksi Irlanninmerellä (ICES-alue VII a) 9 päivänä helmikuuta 2000 annetussa komission asetuksessa (EY) N:o 304/2000(3), säädetään toimenpiteistä sukukypsän turskan suojelemiseksi vuoden 2000 kutukautena. (4) Näiden toimenpiteiden soveltamisaikana on tehty lisää tieteellisiä tutkimuksia ja saatu käytännön kokemuksia, joiden mukaan vuonna 2000 sovellettuja vaatimuksia olisi joiltain osin muutettava vuodelle 2001. (5) Erityisesti olisi sallittava kahden kielletyn pyyntimuodon käyttö tietyllä Irlanninmeren alueella. (6) Lisäksi näitä pyyntimuotoja olisi valvottava ja niihin olisi sovellettava edellytyksiä, joilla tällainen toiminta voidaan lopettaa jos turskan sivusaaliita on liikaa, ON ANTANUT TÄMÄN ASETUKSEN: 1 artikla Tässä asetuksessa vahvistetaan toimenpiteet sukukypsän turskan suojelemiseksi vuoden 2001 kutukautena Irlanninmerellä (ICES-alue VII a sellaisena kuin se määritellään Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta 17 päivänä joulukuuta 1991 annetussa neuvoston asetuksessa (ETY) N:o 3880/91(4)). 2 artikla 1. Kielletään 15 päivästä helmikuuta 30 päivään huhtikuuta 2001 pohjatroolin, nuotan ja muun senkaltaisen vedettävän verkkopyydyksen, verkon, yksinkertaisen tai kaksinkertaisen riimuverkon tai senkaltaisen seisovan verkon ja minkä tahansa koukuilla varustetun pyydyksen käyttö ICES-alueen VII a osassa, jota rajaavat - Irlannin ja Pohjois-Irlannin itärannikko, ja - seuraavat maantieteelliset koordinaatit yhdistävä linja: Pohjois-Irlannin Ardsin niemimaan itärannikolla sijaitseva kohta 53° 30' pohjoista leveyttä, 54° 30' pohjoista leveyttä, 04° 50' läntistä pituutta, 54° 15' pohjoista leveyttä, 04° 50' läntistä pituutta, Irlannin itärannikolla sijaitseva kohta 53° 15' pohjoista leveyttä. 2. Poiketen siitä, mitä 1 kohdassa säädetään, edellä tarkoitetulla alueella ja edellä tarkoitettuna aikana: a) Sallitaan pohjapyyntiin tarkoitetun ovellisen troolin käyttö edellyttäen, että aluksella ei ole muuntyyppisiä pyydyksiä ja että i) troolien silmäkoko on joko 70-79 millimetriä tai 80-99 millimetriä; ii) aluksella pidettävät troolit ovat vain jompaa kumpaa i alakohdassa mainittua sallittua silmäkokoa; iii) troolien ainoakaan yksittäinen silmä riippumatta sen paikasta troolissa ei ole suurempi kuin 300 millimetriä; ja iv) niitä käytetään ainoastaan alueella, jota rajaavat seuraavat maantieteelliset koordinaatit yhdistävä linja: 53° 30' pohjoista leveyttä, 05° 30' läntistä pituutta 53° 30' pohjoista leveyttä, 05° 20' läntistä pituutta 54° 20' pohjoista leveyttä, 04° 50' läntistä pituutta 54° 30' pohjoista leveyttä, 05° 10' läntistä pituutta 54° 30' pohjoista leveyttä, 05° 20' läntistä pituutta 54° 00' pohjoista leveyttä, 05° 50' läntistä pituutta 54° 00' pohjoista leveyttä, 06° 10' läntistä pituutta 53° 45' pohjoista leveyttä, 06° 10' läntistä pituutta 53° 45' pohjoista leveyttä, 05° 30' läntistä pituutta 53° 30' pohjoista leveyttä, 05° 30' läntistä pituutta. Aluksella pidettyjä ja pohjapyyntiin tarkoitetulla ovellisella troolilla pyydettyjä saaliita ei myöskään saa purkaa, elleivät niiden koostumuksen prosenttiosuudet täytä asetuksen (EY) N:o 850/98(5) liitteessä I säädettyjä silmäkokoluokaltaan 70-79 millimetrin vedettäville pyydyksille asetettuja edellytyksiä. b) Sallitaan erottelevien troolien käyttö edellyttäen, että aluksella ei pidetä muuntyyppisiä pyydyksiä ja että i) troolit täyttävät a alakohdan i-iii alakohdassa säädetyt edellytykset; ii) troolit täyttävät tämän asetuksen liitteessä säädetyt tekniset vaatimukset; ja iii) trooleja käytetään ainoastaan alueella, jota rajaavat seuraavat maantieteelliset koordinaatit yhdistävä linja: 53° 45' pohjoista leveyttä, 06° 00' läntistä pituutta 53° 45' pohjoista leveyttä, 05° 30' läntistä pituutta 53° 30' pohjoista leveyttä, 05° 30' läntistä pituutta 53° 30' pohjoista leveyttä, 06° 00' läntistä pituutta 53° 45' pohjoista leveyttä, 06° 00' läntistä pituutta. Jos näillä edellytyksillä erottelevaa troolia käyttävällä kalastusaluksella pidetyn turskan kokonaispaino on enemmän kuin 18 prosenttia aluksella pidettyjen kaikkien meren eliöiden kokonaispainosta, aluksen on välittömästi lopetettava kalastus kyseisellä alueella ja se saa palata sinne kalastamaan vasta 24 tunnin kuluttua. c) Sallitaan puolipelagisten troolien käyttö edellyttäen, että aluksella ei pidetä muuntyyppisiä pyydyksiä ja että i) troolien silmäkoko on vähintään 100 mm; ii) trooleissa on vähintään 500 yksittäistä silmää, joiden koko on vähintään 300 mm; iii) trooleja käytetään ainoastaan 15 päivän helmikuuta ja 24 päivän maaliskuuta välisenä aikana; ja iv) trooleja käytetään ainoastaan alueella, jota rajaavat seuraavat maantieteelliset koordinaatit yhdistävä linja: 54° 30' pohjoista leveyttä, 05° 30' läntistä pituutta 54° 30' pohjoista leveyttä, 04° 50' läntistä pituutta 53° 15' pohjoista leveyttä, 04° 50' läntistä pituutta 53° 15' pohjoista leveyttä, 05° 30' läntistä pituutta 54° 30' pohjoista leveyttä, 05° 30' läntistä pituutta. Jos näillä edellytyksillä puolipelagista troolia käyttävällä kalastusaluksella pidetyn turskan kokonaispaino on enemmän kuin 15 prosenttia aluksella pidettyjen kaikkien meren eliöiden kokonaispainosta, aluksen on välittömästi lopetettava kalastus kyseisellä alueella ja se saa palata sinne kalastamaan vasta 24 tunnin kuluttua. 3 artikla Jäsenvaltioiden viranomaisten on varmistettava, että kalastusaluksilla, jotka käyttävät 2 artiklassa säädetyin edellytyksin joko puolipelagista troolia tai erottelevaa troolia, on tarkkailijoita vähintään 50 kalastusmatkalla. Tarkkailijoiden on 2 artiklassa säädetyin edellytyksin toteutettavan kalastustoiminnan osalta kirjattava a) kultakin pyydyksen käyttökerroilla saatujen kaikkien meren eliöiden kokonaispaino; b) kultakin pyydyksen käyttökerroilla saadun turskan kokonaispaino; c) kunkin saadun turskan kokonaispituus pyöristettynä lähimpään alempaan senttimetriin; d) kaikkien aluksesta purettujen meren eliöiden kokonaismäärä; e) aluksesta puretun turskan kokonaismäärä; ja f) kunkin puretun turskan kokonaispituus pyöristettynä lähimpään alempaan senttimetriin. 4 artikla Tämä asetus tulee voimaan 15 päivänä helmikuuta 2001. Se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 2001. Neuvoston puolesta Puheenjohtaja A. Lindh (1) Ehdotus annettu 22. marraskuuta 2000 (ei vielä julkaistu virallisessa lehdessä). (2) Lausunto annettu 13. helmikuuta 2001 (ei vielä julkaistu virallisessa lehdessä). (3) EYVL L 35, 10.2.2000, s. 10, asetus sellaisena kuin se on viimeksi muutettuna asetuksella (EY) N:o 660/2000 (EYVL L 80, 31.3.2000, s. 14). (4) Neuvoston asetus (ETY) N:o 3880/91, annettu 17 päivänä joulukuuta 1991, Koillis-Atlantilla kalastavien jäsenvaltioiden saaliiden määriä koskevien tilastojen toimittamisesta (EYVL L 365, 31.12.1991, s. 1). (5) Neuvoston asetus (EY) N:o 850/98, annettu 30 päivänä maaliskuuta 1998, kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla (EYVL L 125, 27.4.1998, s. 1), asetus sellaisena kuin se viimeksi muutettuna asetuksella (EY) N:o 1298/2000 (EYVL L 148, 22.6.2000, s. 1). LIITE EROTTELEVAA TROOLIA KOSKEVAT TEKNISET TIEDOT >PIC FILE= "L_2001044FI.001402.EPS">